забавни истории за Вино
Един изискан кавалер завел дамата си на пикник.
Когато седнали на тревата, той измъкнал от кошницата разни отбрани сирена, колбаси, пастети и хайвери. А после извадил от хладилната чанта бутилка френско вино.
Не след дълго, нашият герой забелязал, че близо до тях виси някакъв тип. И го попитал с досада:
- Какво обичате, господине?
Оня отговорил:
- Хей, брат, като изпиете виното - нали бутилката няма да ти трябва повече? Що не ми я дадеш? Не съм закъсал с парите, ама - що пък да не взема някакви стотинки?
Участникът в пикника обяснил търпеливо:
- Господине, това е специална селекция бургундско вино, реколта 1976 година. То не се продава в България, а само във Франция. Така, че никой няма да Ви изкупи празния амбалаж!
Муфтаджията махнал с ръка:
- Е, нищо, де! Ти ми дай бутилката. Пък, ако някога отида във Франция - ще я върна там!